Achter den dôod van zyn zeune Boudewyn III begostn der veel edeln hunder gerêed t’houdn vo te profiteern van ’t feit dat Arnulf II, den ênigstn ipvolger, nog zo jounk was. Doarom kwamt den oudn Arnulf in 962 tout ’n akkôord mè zyn lêenhêre keunienk Lotharius van West-Francië. ’t Akkôord hield in da de keunienk, achter Arnulf zyn dôod, voogd zou zyn over de klêenn Arnulf en hem an zyn mêerderjoarigheid in 976 zoudt erkenn ols groaf van Vloandern. En doavôorn krêeg Lotharius Amiens, Ponthieu, Artesië en Ostrevant were.